stanford-oval/wikipedia huggingface dataset:
שרה בורק
הערות שוליים

↑  שרה בורק, זכרונות, סיפור חיים, הוצאת ירון גולן 2012
↑  חומר ארכיוני על עבודתה של שרה בורק בבית הספר מתוך ארכיון החינוך של אוניברסיטת תל אביב
↑  בהוצאת יבנה, עד 1992
↑  בהוצאת עמיחי
↑  רשימה חלקית של ספריה של שרה בורק באתר הספרייה הלאומית
↑  הדף של פרופ' יובל דרור באתר האוניברסיטה
↑  חריגויות ודעות קדומות
↑  חומר ארכיוני על שרה בורק בארכיון החינוך של אוניברסיטת תל אביב
↑  שרה בורק התנדבה בוועד אקי"ם, הקימה גן טיפולי שהיה ברובו התנדבותי (רק התרפיסטיות קיבלו שכר) וייסדה וניהלה בהתנדבות חוג לילדי גן בדגש על מתמטיקה. בנוסף התנדבה ביד ושם.
| --- | --- |
בקרת זהויות :  NLI: 987007307274405171  BIBSYS: 1592544503248  BnF: cb179329008 (data)  CANTIC: a20245014  GND: 1218500549  ISNI: 0000 0000 6695 887X  LCCN: n85298745  RERO: 02-A028904779  SUDOC: 254962432  VcBA: 495/378729  VIAF: 18675348   WorldCat (עם VIAF): 18675348
פרץ לסקר

| --- | --- |

 לידה:  31 בינואר 1910 חמיילניק, הרפובליקה הפולנית השנייה פולין
 פטירה:  24 באפריל 1963 (בגיל 53) תל אביב-יפו, ישראל ישראל
פרץ לסקר (בפולנית: Perec Laskier‏; 31 בינואר 1910 – 24 באפריל 1963) היה חבר בית"ר וממקימי הארגון הצבאי היהודי בגטו ורשה.
לקריאה נוספת

ספר צ'נסטוחוב, ירושלים: הוצאת אנציקלופדיה של גלויות (דפוס אלפא), תשכ"ז-1967, עמודים 429–432. (הספר בקטלוג ULI)
חיים לזר ליטאי, מצדה של ורשה: הארגון הצבאי היהודי במרד גיטו ורשה, תל אביב: הוצאת מוזיאון הלוחמים והפרטיזאנים, מהדורה שנייה תשמ"ג-1983, עמודים 60–62, 77-76. (הספר בקטלוג ULI)
הערות שוליים

↑  קישור שמם של לייזרוביץ וזיידמן לעיתון זה הוא על פי כתביו של לסקר ועל סמך זיכרונו. אך לפי הידוע לייזרוביץ היה בעיתון המתחרה בוורשה - היינט, וזיידמן היה אמנם פובליציסט אך לא עורך עיתון באותה העת
↑  ברישומי הגירה לברזיל קיימת תעודת הגירה משנת 1945 על שם אירנה (ילידת 1918) - בעלת אותו שם משפחה, ארץ מוצא ועם שמות הורים זהים. כך שייתכן שהייתה ללסקר אחות נוספת. אחותו הלנה נזכרת בדפי עד שמילא לסקר, ולפיהם הייתה ילידת 1923
| --- | --- |
בקרת זהויות :  NLI: 987011401062205171  VIAF: 2186165930962468530006   WorldCat (עם VIAF): 2186165930962468530006
מאיה מיטשל

| --- | --- |
מאיה מיטשל, 2018
מאיה מיטשל, 2018
 לידה:  18 באוגוסט 1993 (בת 31) ליסמור, ניו סאות' ויילס, אוסטרליה
 מדינה:  אוסטרליה 
 תקופת הפעילות:  מ-2005
 עיסוק:  זמרת ושחקנית
 מקום לימודים:  Trinity Catholic College Lismore 
 פרופיל ב-IMDb
 
מאיה מיטשל (באנגלית: Maia Mitchell, נולדה ב-18 באוגוסט 1993) היא שחקנית וזמרת אוסטרלית. ידועה בעיקר בשל גילום דמותה של קלי קווין ג'ייקוב אדמס פוסטר בסדרה מבית Freeform, "משפחת פוסטר" (2013–2018) ובסדרת הספין אוף "צרות טובות" (2019–2023), ובשל הופעתה בסרטי דיסני "חוף מהסרטים" (2013) ו"חוף מהסרטים 2" (2015).
ביוגרפיה

מיטשל נולדה בעיר ליסמור, ניו סאות' ויילס, אוסטרליה. אביה, אלכס, הוא נהג מונית ואימה, ג'יל, עובדת במשרד החינוך. למיטשל יש אח קטן אחד בשם צ'ארלי. היא מנגנת בגיטרה אשר שולבה בחלק מהעבודות שלה בטלוויזיה ובקולנוע. למדה לשחק בגיל צעיר. את לימודיה עשתה בתיכון הקתולי לבנות בלבד – Trinity Catholic College בעיר הולדתה.
קריירה

מיטשל החלה לשחק לראשונה לשחק בהצגות בית הספר וגם בהפקות תיאטרון מקומיות. היא התגלתה על ידי סוכנויות כישרונות וקיבלה את הפריצה הגדולה שלה בגיל 12; כאשר לוהקה לתפקיד בריטני פלון בסדרת הילדים האוסטרלית "Mortified", שהסתיימה לאחר שתי עונות ובסך הכול 26 פרקים, שנמשכו בין 30 ביוני 2006 ל-11 באפריל 2007. בשל הצלחת הסדרה, בשנת 2008 היא לוהקה לסדרת הטלוויזיה האוסטרלית "Trapped" ובסדרת ההמשך שלה משנת 2011, "Castaway", בדמותה של נטשה המילטון. היא גם התארחה בשנת 2009 בסדרת הטלוויזיה הבריטית-אוסטרלית "K-9", ספין אוף של סדרת הטלוויזיה הבריטית הפופולרית "דוקטור הו" שמתמקדת בכלב הרובוט K-9.
תפקידה הטלוויזיוני הראשון בארצות הברית היה בשנת 2013 בסדרת הטלוויזיה "ג'סי" בערוץ דיסני, שם גילמה את השחקנית שיילי מייקלס לשני פרקים. לאחר מכן כיכבה בתפקיד הראשי של מקנזי לצדו של רוס לינץ' בסרט המקורי של ערוץ דיסני "חוף מהסרטים", ובהמשכו "חוף מהסרטים 2" משנת 2015.
משנת 2013 עד 2018 היא כיכבה בסדרת הדרמה של Freeform "משפחת פוסטר" בתור קלי קווין ג'ייקוב אדמס פוסטר, תפקיד אשר גילמה עד לתום הסדרה לאחר 5 עונות מוצלחות. במהלך העונה החמישית והאחרונה של הסדרה, הוכרז כי מיטשל וסיירה רמירז יככבו בסדרת ספין אוף משלהן, תחת הכותרת "צרות טובות" כפי שדווח ביוני 2018. הסדרה המדוברת עלתה לשידור בינואר 2019 באותו ערוץ, שעלילתה מתרחשת מספר שנים לאחר אירועי "משפחת פוסטר", קלי ומריאנה עוברות ללוס אנג'לס. העונה השנייה של הסדרה עלתה ביוני 2019, ובינואר 2020 עלתה עונתה השלישית. בתחילת העונה הרביעית עזבה מיטשל את הסדרה.
בשנת 2018 שיחקה בסרט הפילם נואר-דרמת הפשע "לילות קיץ חמים" בתפקיד איימי, בתו של השוטר פרנק קלהאון (תומאס ג'יין). ב-2018 הוציאה את השיר "Magic", בשיתוף בן זוגה הזמר רודי מנקוסו.
בשנת 2019 כיכבה בסרט הנעורים "הקיץ האחרון" של נטפליקס, לצדם של קיי. ג'יי. אפא וטיילר פוזי. גם, השתתפה בקליפ לשיר "I Wish" של הזמרת היילי קיוקו.
קריירה > חיים אישיים

בשנת 2022, מיטשל הודיעה שהיא עוברת בחזרה למולדתה ליסמור, אוסטרליה לצמיתות כדי להיות עם משפחתה בתקופת מגפת הקורונה ובעקבות משבר ההצפות באוסטרליה (אנ') ב-2022.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | הפילוסופים (אנ') | ביאטריס |  |
| 2017 | לילות קיץ חמים (אנ') | איימי קלהאון |  |
| 2018 | Never Goin' Back | אנג'לה |  |
| 2019 | הקיץ האחרון | פיבי |  |
| 2022 | No Way Out | טסה |  |
| 2023 | יושבים בברים עם עוגה | ליז |  |
| 2025 | Until Dawn | מלאני |  |
| TBA | Family Secrets |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006–2007 | Mortified | בריטני פלון | תפקיד ראשי (2 עונות); 26 פרקים |
| 2008–2009 | Trapped | נטשה המילטון | תפקיד ראשי; 26 פרקים |
| 2009 | K-9 | טאפוני | פרק: "Taphony and the Time Loop" |
| 2011 | Castaway | נטשה המילטון | 15 פרקים |
| 2013 | חוף מהסרטים | מקנזי | סרט טלוויזיה של דיסני |
| 2013–2014 | ג'סי | שיילי מייקלס | 2 פרקים |
| 2013–2018 | משפחת פוסטר | קלי קווין ג'ייקוב אדמס פוסטר | תפקיד ראשי (5 עונות); 104 פרקים |
| 2014 | ג'ייק והפיראטים מארץ לעולם לא | וונדי דארלינג | דיבוב; פרק: "Battle for the Book" |
| 2015 | חוף מהסרטים 2 | מקנזי | סרט טלוויזיה של דיסני |
| 2016–2017 | ארמון החיות | ברוק | דיבוב; 2 פרקים |
| 2016–2019 | משמר האריות | ג'זירי | דיבוב; 7 פרקים |
| 2019–2024 | צרות טובות | קלי קווין ג'ייקוב אדמס פוסטר | תפקיד ראשי (עונות 1–4) תפקיד אורח (עונה 5); 56 פרקים |
| 2023 | דודג'ר | ליידי בלה פוקס | תפקיד ראשי; 8 פרקים |
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2013 | פרסי בחירת הנוער | בחירת הטלוויזיה: הכוכבת של הקיץ | משפחת פוסטר | מועמדות |
| 2014 | פרסי בחירת הנוער | בחירת הטלוויזיה: שחקנית בסדרת דרמה | משפחת פוסטר | מועמדות |
| 2015 | פרסי בחירת הנוער | בחירת הטלוויזיה: שחקנית בסדרת דרמה | משפחת פוסטר | מועמדות |
| 2015 | פרסי בחירת הנוער | בחירת הטלוויזיה: הכוכבת של הקיץ | חוף מהסרטים 2 | מועמדות |
| 2016 | פרסי בחירת הנוער | בחירת הטלוויזיה: שחקנית בסדרת דרמה | משפחת פוסטר | מועמדות |
| 2017 | פרסי בחירת הנוער | בחירת הטלוויזיה: הכוכבת של הקיץ | משפחת פוסטר | מועמדות |
| 2019 | פרסי בחירת הנוער | בחירת הטלוויזיה: שחקנית בסדרת דרמה | צרות טובות | מועמדות |
| 2019 | פרסי בחירת הנוער | בחירת הקיץ: שחקנית בסרט | הקיץ האחרון | מועמדות |
הערות שוליים

↑  Michael Hein, 'Good Trouble' Star Quits Show After 4 Seasons, PopCulture.com, ‏21 במרץ 2022
| --- | --- |
בקרת זהויות :  BnF: cb16729018v (data)  GND: 1038349184  ISNI: 0000 0004 2666 0744  LCCN: no2013082541  MusicBrainz: 5525e19f-855f-4fda-9e8b-4eb5af713fbe  NLK: KAC2020Q1369  VIAF: 305045432   WorldCat (עם VIAF): 305045432
דה רה ודה דיקטו

דה רה (מלטינית: de re) ודה דיקטו (מלטינית: de dicto) הם שני מונחים המשמשים לציון הבדל במשמעות אינטנציונלית של הצהרה. ההבדל נעוץ באופרטור האינטנציונלי של הצהרות. הבדל זה מדובר רבות בספרות המטאפיזית ובפילוסופיה של השפה.
המשמעות המילולית של המונח "דה דיקטו" היא "על מה שנאמר", ואילו המשמעות של "דה רה" היא "על הדבר עצמו". המשמעות המקורית של הביטויים הלטיינים עשויה לעזור להבהיר את המשמעות הנוכחית שלהם, בהבדל שהם מציינים.
ניתן להבין את ההבדל באמצעות דוגמאות של קונט בשלושת הקונטקסטים: רצונות, מחשבה ומודאליות.
קונטקסט של רצונות

ישנן שתי קריאות אפשריות של המשפט: "יעל רוצה להתחתן עם האדם הגבוה ביותר במחוז הצפון":
בקריאת דה רה: יעל רוצה להתחתן עם אדם מסוים (ידוע מראש) שבמקרה הוא גם האדם הגבוה ביותר במחוז הצפון. הרצונות שלה בקריאה זו הן להתחתן עם אדם זה ספציפית. בקריאה זו, הרצונות של יעל מתחברים  לאדם שהביטוי "הגבוה ביותר במחוז הצפון" מצביע עליו.
בקריאת דה דיקטו: יעל מעוניינת להתחתן עם האדם הגבוה ביותר במחוז הצפון, לא משנה מה (יתר) זהותו. בקריאה זו, המשפט אומר שליעל יש את הרצון שהמשפט: "יעל מתחתנת עם האדם הגבוה ביותר במחוז הצפון" יהיה נכון. הרצון מוכוון לסיטואציית החתונה, בלי קשר לאופן הגשמת הסיטואציה. בקריאה זו, הרצונות של יעל מתחברים לביטוי "האדם הגבוה ביותר במחוז הצפון".
ניתן לשאול מה יעל הייתה רוצה אילו מהגר בגובה שלושה מטרים היה עובר למחוז הצפון:
אם היא הייתה ממשיכה לרצות להתחתן עם אותו אדם (זה שהיה הגבוה ביותר לפני הגעת המהגר), ולא הייתה חושבת על כך בתור שינוי ברצונותיה, אז רצונותיה במשפט המקורי כוונו בקריאת דה רה.
אם היא לא הייתה רוצה יותר להתחתן עם האדם המיועד המקורי, אלא במקום זה הייתה רוצה להתחתן עם האדם הכי הגבוה במחוז הצפון (החדש), והייתה רואה זאת בתור המשך רצונותיה המוקדמים, הרי שבמקור היא הגתה את רצונותיה בקריאת דה דיקטו.
קונטקסט של מחשבה

ישנן שתי קריאות אפשריות של המשפט: "פיטר מאמין שמישהו מנסה לפגוע בו":
בקריאת דה רה: "מישהו" מתפרש כאדם ספציפי, שבוחר אינדיבידואל מסוים (ויחיד). קיים אדם בראשו של פיטר, ופיטר מאמין שהאדם הפרטני הזה מנסה לפגוע בו.
בקריאה דה דיקטו: 'מישהו' אינו מצוין באופן מפורש, ופיטר סובל מפרנויה כללית. הוא מאמין שזה נכון שיש אדם שמנסה לפגוע בו, אבל הוא לא בהכרח יודע פרטים נוספים על האדם (או אנשים) שאכן מעוניינים בכך. פיטר מאמין שהטענה: "מנסים לפגוע בפיטר" אמיתית.
קונטקסט של מודאליות

מספר היסודות הכימיים שהתגלו עד כה הוא 118.
ישנן שתי קריאות אפשריות של המשפט: "מספר היסודות הכימיים בהכרח גדול מ-100":
בקריאת דה רה: הדברים לא היו יכולים להיות אחרת מהמקרה בו המספר 118 גדול מהמספר 100.
בקריאת דה דיקטו: אפילו אם הפעילות הפנימית של האטום הייתה יכולה להיות שונה, מספר היסודות הכימיים לא יכול להיות 100 או פחות.
ייצוג בלוגיקה מודאלית

בלוגיקה מודאלית, ההבדל בין דה דיקטו לדה רה נוגע לטווח כימות. בקריאות דה דיקטו, כל כמת ישי נמצא בטווח הכימות של האופרטור המודאלי. בקריאות דה רה, האופרטור המודאלי נופל בטווח הכימות של הכמת הישי. לדוגמה:
| 0 | 1 | 2 |
| --- | --- | --- |
| דה דיקטו: |  \Box \exists {x}Ax | בהכרח קיים x כך ש-x הוא A. |
| דה רה: |  \exists {x}\Box Ax | קיים x כך שבהכרח x הוא A. |
ראו גם

התכוונות (פילוסופיה)
הערות שוליים

↑  Semantics Archive discussion
↑  DE DICTO Meaning & Definition for UK English Lexico.com, Lexico Dictionaries English (באנגלית)
↑  DE RE Meaning & Definition for UK English Lexico.com, Lexico Dictionaries English (באנגלית)
פול קוק (פוליטיקאי)

פול קוק (באנגלית: Paul Cook; נולד ב-3 במרץ 1943) הוא פוליטיקאי אמריקאי, המכהן כחבר מועצת המפקחים של מחוז סן ברנרדינו מאז דצמבר 2020. טרם היבחרו למועצת המפקחים היה חבר בית הנבחרים של ארצות הברית מטעם מחוז הקונגרס השמיני של מדינת קליפורניה בשנים 2013–2020. הוא חבר המפלגה הרפובליקנית.
ביוגרפיה

קוק נולד במרידן שבקונטיקט בשנת 1943. הוא גדל במרידן ולא עבר באופן קבוע לקליפורניה עד סוף הקריירה הצבאית שלו. ב-1966 סיים את לימודיו באוניברסיטת המדינה של דרום קונטיקט, והשלים לימודי תואר ראשון בהוראה. בהמשך השנה הוא הצטרף לחיל הנחתים של ארצות הברית. כקצין חיל רגלים, שירת קוק במלחמת וייטנאם. פעולותיו כלוחם זיכו אותו במספר עיטורים צבאיים, כולל כוכב הארד ופעמיים לב הארגמן. הוא שירת בחיל הנחתים במשך 26 שנה. לאחר שפרש מחיל הנחתים בשנת 1992 בדרגת קולונל, הוא קיבל תואר שני מאוניברסיטת המדינה של קליפורניה בסן ברנרדינו ב-1996, וב-2000 קיבל תואר שני נוסף במדע המדינה מאוניברסיטת קליפורניה בריברסייד.
בין השנים 1993–1994 שימש קוק כמנהל לשכת המסחר של העיר יוקה ואלי, ובשנים 1998–2002 היה פרופסור במכללת נחושת הר. קוק העביר קורסים בנושא אלימות פוליטית וטרור באוניברסיטת קליפורניה בריברסייד מאז 2002. בשנת 2006 התמודד קוק לאספה המדינתית של קליפורניה מטעם מחוז הבחירה ה-56. בבחירות הכלליות ניצח עם 60% מהקולות, ונבחר מחדש בשנים 2008 ו-2010.
בינואר 2012, ג'רי לואיס המכהן מזה 34 שנה, הודיע כי לא יתמודד מחדש בנובמבר. קוק נכנס לבחירות המקדימות במחוז, שנספר מחדש כמחוז הקונגרס השמיני בעקבות תוצאות מפקד האוכלוסין של ארצות הברית ב-2010. הוא סיים במקום השני בפריימריז ג'ונגל בן 13 מועמדים, וגרף כ-15% מהקולות. עמיתו הרפובליקני גרג אימוס העפיל למקום הראשון עם 16% מהקולות, אך בזכות תמיכות רבות מארגונים ואישים בולטים בקליפורניה קוק ניהל מסע בחירות מוצלח ובנובמבר גבר על אימוס עם כ-58% מקולות הבוחרים. הוא הושבע לתפקידו עם התכנסות הקונגרס ה-113 של ארצות הברית.
בשנת 2013 חתם קוק, ביחד עם אחרים, על מכתב לנשיא ברק אובמה, ובו דחק בו להוביל לסיום בניית קו צינור קיסטון, וקבע כי מדובר ביצירת מקומות עבודה חדשים. הוא גם הביע חשש שהרפובליקה העממית של סין תהיה מוכנה לנצל את השגיאות האמריקאיות בבניית קו צינור זה. בראשית 2017 הצביע קוק בעד ביטול חוק הגנת החולה וטיפול בר השגה. הוא נימק את החלטתו להצביע בעד ביטול החוק בכך ש"לכל אמריקאי צריכה להיות גישה לטיפול איכותי בהתאמה לתקציבו. באוגוסט אותה השנה הצביע בעד האיסור על הפלה מלאכותית בדיעבד, אלא אם כן האישה הייתה קורבן לאונס, גילוי עריות או שההיריון העמיד אותה בסכנת חיים.
בספטמבר 2019 הכריז קוק כי לא יתמודד מחדש לקונגרס האמריקאי בבחירות 2020, ובמקום זאת יתמודד על מושב במועצת המפקחים של מחוז סן ברנרדינו. בבחירות המקדימות ב-3 במרץ 2020 הביס קוק שלושה מיריביו ברוב מוחלט כדי להימנע מסיבוב שני מכריע בנובמבר, והוא נבחר למועצת המפקחים מטעם המחוז הראשון כמחליפו של רוברט א. לובינג. ב-7 בדצמבר 2020 החל את כהונתו בתפקיד.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  קת'רין קלטנו, Here’s how Inland-area members of Congress voted on abortion limits, federal budgets, באתר Press Enterprise‏, 6 באוקטובר 2017 (באנגלית)
↑  כריסטין מאי-דוק, California Republican Rep. Paul Cook to retire from Congress, run for county supervisor seat, באתר לוס אנג'לס טיימס, 17 בספטמבר 2019 (באנגלית)
| --- | --- |
בקרת זהויות :  ISNI: 0000 0000 4788 190X  LCCN: nb98027743  US Congress: C001094  VIAF: 4423666   WorldCat (עם VIAF): 4423666
קורין אלאל

| --- | --- |
קורין אלאל בהופעה בקיבוץ כברי, 5 ביוני 2006
קורין אלאל בהופעה בקיבוץ כברי, 5 ביוני 2006
 לידה:  15 במרץ 1955 תוניס, תוניסיה
 פטירה:  12 בדצמבר 2024  (בגיל 69) רמת גן, ישראל
 מקום קבורה:  הרצליה
 מוקד פעילות:  ישראל ישראל
 תקופת הפעילות:  1973–2024 (כ־51 שנים)
 עיסוק:  זמרת, גיטריסטית, מלחינה, מפיקה מוזיקלית
 סוגה:  רוק • רוק כבד • פופ
 סוג קול:  אלט
 שפה מועדפת:  עברית 
 כלי נגינה:  גיטרה
 חברת תקליטים:  אן אם סי, הליקון
 שיתופי פעולה בולטים:  ערן צור, המכשפות
 בן או בת זוג:  רותי אלאל 
 www.korinallal.co.il
 פרופיל ב-IMDb
 
איור של קורין אלאל, מאת שירה לימון (2024)
קורין אלאל (15 במרץ 1955 – 12 בדצמבר 2024) הייתה זמרת-יוצרת, מלחינה, מעבדת ומפיקה מוזיקלית, גיטריסטית ופזמונאית ישראלית, כלת פרס לנדאו למפעל חיים לשנת 2022.
ביוגרפיה > ראשית חייה

קורין אלאל נולדה בתוניס שבתוניסיה, בת בכורה להוברט וקלודין. סבה מצד אביה היה אדם מבוסס ובעל בית החרושת לשוקולד היחידי בתוניס, "שוקולה אלאל".
בגיל 8 עלתה לישראל עם הוריה ואחיה. הוריה סיפרו לה שהנסיעה לפריז והמעבר לישראל היו בהפתעה, ונדרשו לכך משום שאביה של אלאל, סוכן "המוסד", היה בסכנה להיתפס. תחילה התגוררה המשפחה בנתניה, וכעבור שנתיים עברה להרצליה.
ביוגרפיה > קריירה > ראשית דרכה

אלאל החלה לנגן בגיטרה כשהייתה בת 12. היא ניגנה עם חברה יגאל דה בוטון (לימים זמר וליצן). בתיכון ניגנה בלהקות שונות, וכתבה שירים ולחנים.
את שירותה הצבאי עשתה תחילה בלהקת פיקוד הדרום, אך בשל סירובה לרקוד באחת מתוכניות הלהקה, עברה לצוות הווי הנדסה קרבית, עם יהודית רביץ ויואל לרנר.
לאחר שירותה הצבאי החלה לשמש זמרת רקע בהקלטות רבות, ובהן בשיר שברבות הימים הפך לקלאסיקה ישראלית, "עטור מצחך", בו ליוותה לצד יהודית רביץ את אריק איינשטיין. כן ליוותה בשירה גם את שלום חנוך, רמי פורטיס, נורית גלרון, צביקה פיק, שמוליק קראוס, מיקי גבריאלוב, גלי עטרי ואחרים.
בסוף 1976 הופיעה במחזמר "שפנים בחלל" מאת גדעון כפן וגידי שחם. מהפרויקט יצאו השירים "כסני בשמיכה אינדיאנית" (שכתבה רות רבינוביץ'), "קול של השכמה", "עיר פלאים" ו"צמודים בחלל" שנכנסו למצעדים, אך לא הצליחו בהם.
ב-1977 החליפה אלאל את סמדר וימזר במופע "אדם וחֲבָל" של יהונתן גפן. לאחר מכן החלה להופיע בצמד עם מיקי גבריאלוב (בין השאר בפסטיבל נביעות); מתוך שיתוף הפעולה יצאו שני שירים שזכו להצלחה: "הכל בינינו כרגיל", שהלחינה למילים של יעקב גלעד, ו"סמבה אבן גבירול", שכתבה בשיתוף עם יענקל'ה רוטבליט, עטרה אופק וגבריאלוב ללחן של גבריאלוב.
בשנת 1978 השתתפה אלאל במופע "ארץ טרופית יפה", לצד מתי כספי, יהודית רביץ, צילה דגן, צמד הפרברים ויוריק בן דוד. אלאל שרה סולו במופע את השיר "אמור לי". המופע הוקלט, והאלבום יצא ב-1979.
באותה שנה הקליטה את השיר "יונק הדבש", שכתב משה בן-שאול והלחין יאיר מילר. בהמשך השנה הקליטה שני שירים נוספים שהלחין מילר: "אישה הרה", שכתבה מירה מאיר והבלדה הקצבית "תן לי יום", שכתב דידי מנוסי. שלושת השירים הופיעו בשנות ה-90 באלבומי אוסף והופיעו במסגרת התוכנית "שעה משירי יאיר מילר" ששודרה בגלי צה"ל ב-1979. בסוף אותה שנה אלאל הופיעה לבדה לראשונה במופע "ממתקים מפוזרים", עם רפי קדישזון בפסנתר ובני קדישזון בתופים. משירי המופע הוקלט רק שיר הנושא שצעד בגלי צה"ל ולא זכה להצלחה. שיר אחר מהמופע, "מחר יהיה יום יפה", שאותו שרה גלי עטרי, הוקלט מאוחר יותר לאלבומה "ממריאה ברוח", שיצא בשנת 1984.
עוד באותה שנה תרמה קולות רקע לאלבומו של צביקה פיק "המראה", והופיעה בתפקיד אורח בסרטו של הבמאי אבי נשר "דיזנגוף 99".
ביוגרפיה > קריירה > שנות האלפיים

בשנת 2000 הקליטה אלאל אלבום שלם בהפקתו של יובל מסנר, אך החליטה לגנוז את כל ההקלטות ובסוף האלבום לא יצא מעולם (גם לא יצאו ממנו סינגלים קודם לכן).
בשנת 2001 יצאה מהארון בריאיון לקראת יציאת אלבומה "תנינענק", וכפי שהיא סיפרה על כך בתוכנית בהנחיית יהונתן גפן "אומרים שהיה פה" בשנת 2014:
כשחשבתי על העתיד שלי לא חשבתי שיהיו לי ילדים אבל פגשתי את רותי ורותי נתנה לי הרגשה שאפשר לעשות משפחה ביחד וכשהבנתי את זה בעצמי בתוכי בלי לדבר הבנתי שאם אני רוצה לעשות משפחה אני חייבת לצאת מהארון שאם אני עושה את זה אני צריכה להיות חזקה לקום בבוקר ולהמשיך לנשום וזה היה בשבילי מאוד גדול.
האלבום היווה צעד נוסף של אלאל לכיוון הביטוי האישי בכך שהיא השתתפה בכתיבת חצי משירי האלבום והלחינה את כולם, וכן העמקת העבודה במחשבים וסימפולים. האלבום הוקדש לזכרה של סולנית להקת "המכשפות" ענבל פרלמוטר, שנהרגה ארבע שנים קודם בתאונת דרכים. בין הבולטים בשירי האלבום היו "תנינענק", "את יפה", "גשם של פתאום", "משפחה", "לנוח בטוח" ו"לפני שנפרד מוחמד". האלבום גם כלל קליפים לשירים "תנינענק" ו"לפני שנפרד מוחמד", ואת יציאתו ליווה סיבוב הופעות.
בשנת 2004 הוציאה אלאל את אלבומה השמיני, "הכחול של השמיים". בין שיריו המוכרים הם "הכחול של השמיים" ו"מה הפרח".
בשנת 2005 יצא "המיטב", אוסף כפול ובו מיטב להיטיה של אלאל, בנוסף לשירים שרואים אור לראשונה באלבום של אלאל: "אני משתגעת", שיצא ב-1981 על גבי סינגל, ו"כשהים חזר", שהוקלט באותה השנה לכבוד יום ההתרמה למען נפגעי הצונאמי בגלי צה"ל. "כשהים חזר" הוא השיר הקצר ביותר שאלאל הקליטה (2 דקות ו-9 שניות).
בשנת 2008 יצא אלבומה התשיעי של אלאל, "פשוט כל כך". באלבום 12 שירים שנכתבו בין השאר על ידי ארז ברזוליק, אגי משעול ומאיר גולדברג. לאלבום קדמו הסינגלים "עד סוף אפריל" שכתב ברזוליק והפך ללהיט, ו"פשוט כל כך" שכתב ברזוליק עם אלי סורני.
בשנת 2009 השתתפה אלאל בתוכנית המציאות "האח הגדול VIP", ודורגה בסיומה במקום החמישי.
בשנת 2011 הוציאה עם הילדה סילאן אבישר את הסינגל "תחזיק בו בטוב", מתוך אלבום ילדים ראשון. ב-2012 יצא הסינגל השני ממנו, "השקרן", ובהמשך השנה יצא האלבום "ארנבות משוקולד", שכלל 8 שירים שכתבו משוררים לצד גרסה חדשה לשירה של אלאל "שיר לשירה". המופע והאלבום "ארנבות משוקולד" זכה להצלחה רבה.
בשנת 2013 העלתה אלאל את המופע הקאמרי "לתמונה נוספו המון צבעים", אותו הפיק מוזיקלית מיכאל גוטליב. המופע עלה לראשונה בנובמבר באותה השנה במסגרת "פסטיבל הפסנתר". ההופעה הוקלטה ופורסמה כ"אלבום הופעה" בדצמבר 2014.
בשנת 2017 הפיקה מוזיקלית את אלבומו של הזמר טל סונדק, "בכל זאת אינני נפרד". בשנה זאת, הוציאה לאור גם את אלבומה "כאחד האדם", בהפקת מיכאל גוטליב. האלבום כלל שירים שהלחינה למילותיהם של יהונתן גפן, מאיר גולדברג, קרן פלס, ארז ברזוליק ואלאל עצמה.
בשנת 2024 פרסמה אלאל שיר בשם "החתול ואני", שכתב והלחין פיטר רוט.
בנובמבר 2024, כחודש לפני פטירתה, הוציאה את "אגלה פניך", סינגל ראשון מתוך הפרויקט המוזיקלי החדש "צמות קלועות", אותו יצרה עם המוזיקאי והיוצר משה ולדמן והפיק עופר מאירי. באלבום שישה שירים שהשניים הלחינו יחד, מתוך ספר השירה "מעלות הישימון" שכתב אביו של משה, המשורר צבי ולדמן.
חיים אישיים

אלאל הייתה נשואה למי ששימשה מנהלתה האישית, רותי אלאל. גם רותי הייתה בעברה זמרת, ופרסמה ב-1997 את אלבומה, "היערות המתוקים", תחת שם משפחתה הקודם, פארן. השתיים גידלו את שני בניהן שילדה רותי. ביולי 2017 השתיים נפרדו אחרי שמונה עשרה שנות זוגיות, ולאחר שנתיים, חידשו את מערכת היחסים ביניהן. הן התגוררו במושב גנות.
בריאיון ל-ynet ביוני 2017 סיפרה אלאל, שהשתתפותה בתוכנית "האח הגדול" הפגישה אותה עם אלוהים ועם היהדות: "התחלתי לקרוא שם תהילים, כי בערבים לא היה מה לעשות, כשחזרתי הביתה המשכתי להכיר את אלוהים, התחלתי להכיר את כל היהדות – משום מקום". הדבר נקשר על פי דבריה גם לפרויקט שלה של הלחנת מגילת קהלת, שגרם לה לחוש שייכות גדולה לארץ ישראל.
אלאל סבלה מבעיות בריאות משחר נעוריה. עד סוף שנות העשרים לחייה התמודדה עם בולימיה נרבוזה שלוותה באובדנות. בשנות השמונים אובחנה עם אפילפסיה, וכן עם דלקת גידים חריפה, שמנעה ממנה לנגן בתקופה מסוימת. בשנות האלפיים נאבקה אלאל, מעשנת כבדה, בסרטן השד ובתסחיף ריאתי. ביולי 2023 חשפה כי חלתה בסרטן הלבלב, שממנו נפטרה ב-12 בדצמבר 2024, בגיל 69. ב-15 בדצמבר נערך ערב לזכרה בהיכל התרבות בתל אביב ולמחרת נקברה בבית הקברות החדש בהרצליה.
פרסים והוקרה

2003 – פרס אקו"ם על מפעל חיים (ביחד עם נתן יונתן)
2022 - פרס לנדאו למפעל חיים
2023 - אבירת המסדר הלאומי של לגיון הכבוד הצרפתי
2024 - ערב הוקרה "חברים שרים קורין", התקיים במסגרת פסטיבל המוזיקה בתל אביב
הנצחה

בתחילת חודש מרץ 2025, יצא האלבום, "קורין אלאל - הופעות אחרות", אלבום אוסף הכולל 14 ביצועים מההופעות האחרונות של אלאל ובהשתתפות חברים אורחים, ובהם: אביתר בנאי, נגה ארז, ריקי גל, אסף אמדורסקי וערן צור, שגם הפיק וניהל מוזיקלית את המופעים. האלבום נסגר בקטע בונוס: "Tout De Bout Petit Mon", ("שיר לשירה", בתרגום לצרפתית), בביצוע של אורליקה, חברתה הקרובה של אלאל, אותו היא שרה בסיום טקס ההלוויה של אלאל.
דיסקוגרפיה

| --- | --- |
 אלבומי אולפן 1984: קורין אלאל  1987: פירות אסורים  1989: אנטארקטיקה  1990: שפת אימי  1992: זן נדיר  1997: כשזה עמוק  2001: תנינענק  2004: הכחול של השמיים  2008: פשוט כל כך  2011: ארנבות משוקולד  2015: קהלת  2017: כאחד האדם אלבומים משותפים 1977: ארץ טרופית יפה (ביחד עם מתי כספי, יהודית רביץ, יוריק בן דוד, צילה דגן והפרברים)  2006: לו באת – נשים שרות שם טוב לוי (ביחד עם יהודית רביץ, לאה שבת, דיקלה ושם טוב לוי):  אלבומי אוסף 1997: האוסף  2005: המיטב אלבומי הופעה 2014: לתמונה נוספו המון צבעים  2023: אקווריום: הופעות במפעל הפיס  2025: קורין אלאל - הופעות אחרות, הכולל 14 ביצועים מההופעות האחרונות של אלאל ובהשתתפות חברים אורחים אלבומי מחווה 1998: חברים שרים קורין (מופע שירי קורין אלאל בשיתוף אביתר בנאי, יהודית רביץ, אורנה בנאי, דודי לוי, ערן צור, אסף אמדורסקי, אורלי פרל ואלי סורני) מארזי תקליטורים 2002: קורין אלאל / פירות אסורים  2009: האלבומים המקוריים
לקריאה נוספת

Padva, Gilad (2003). ‘When It’s Deep – You Know It’: Sexuality, Liminality, and Hebrew in Corinne Allal’s Pop Songs. Women & Language 26(2), 9-14.
היסודות של האכפתיות

| --- | --- |

 בימוי:  רוב בארנט 
 הופק בידי:  רוב בארנט 
 תסריט:  רוב בארנט 
 שחקנים ראשיים:  פול ראד ג'ניפר אילי בובי קנאבלי מייגן פרגוסון סלינה גומז קרייג רוברטס פרד ולר 
 מוזיקה:  ריאן מילר 
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2016 
 משך הקרנה:  93 דק' 
 שפת הסרט:  אנגלית 
 סוגה:  סרט דרמה 
 דף הסרט ב־IMDb
 
היסודות של האכפתיות (באנגלית: The Fundamentals of Caring) הוא סרט דרמה-קומי אמריקאי משנת 2016 שביים רוב ברנט, המבוסס על הרומן "The Revised Fundamentals of Caregiving" משנת 2012 מאת ג'ונתן אביסון. בסרט מככבים פול ראד, קרייג רוברטס וסלינה גומז. הסרט הוצג בבכורה עולמית בפסטיבל סאנדנס ב-29 בינואר 2016, והוא הוקרן בנטפליקס ב-24 ביוני 2016.